9. การจัดการ

(1) โครงสร้างการจัดการ

โครงสร้างการจัดการของบริษัทประกอบด้วยคณะกรรมการบริษัท
และคณะกรรมการเฉพาะเรื่องจำนวน 3 คณะ เพื่อช่วยในการบริหารจัดการงานที่มีความสำคัญได้แก่
คณะกรรมการตรวจสอบ คณะกรรมการบริหาร และคณะกรรมการสรรหาและพิจารณาค่าตอบแทน
โดยบริหารจัดการผ่านผู้บริหารระดับสูง มีรายละเอียด ดังนี้

1)  คณะกรรมการบริษัท

  โดยคณะกรรมการบริษัทมีกรรมการทั้งสิ้น จำนวน 11 ท่าน ประกอบด้วย

  - กรรมการที่ไม่เป็นผู้บริหาร 10 ท่าน (เป็นกรรมการอิสระ 5 ท่าน ซึ่งเกินกว่า 1 ใน 3
  ของกรรมการทั้งคณะ)

  - กรรมการที่เป็นผู้บริหาร 1 ท่าน

รายชื่อของคณะกรรมการบริษัท

  ------ ---------------------- ----------------------- -------------------------
  ลำดับ   รายชื่อกรรมการ           ตำแหน่ง                  วันที่เข้าดำรงตำแหน่งกรรมการ

  1      นายบันเทิง ตันติวิท         ประธานกรรมการ           14 ก.ย.32

  2      นายศุภเดช พูนพิพัฒน์        รองประธานกรรมการ        14 ก.ย.32

  3      ศาสตราจารย์ไพจิตร        กรรมการอิสระ             6 ต.ค. 42
         โรจนวานิช                                       

  4      นางประคอง ลีละวงศ์       กรรมการอิสระ             8 เม.ย. 37

  5      นายประชา ใจดี           กรรมการอิสระ             31 ต.ค. 50

  6      ร้อยตำรวจโทฉัตรชัย        กรรมการอิสระ             9 ธ.ค.41
         บุญยะอนันต์                                       

  7      นางผาณิต พูนศิริวงศ์        กรรมการอิสระ             8 เม.ย.37

  8      นายปิยะพงศ์ อาจมังกร      กรรมการ                 8 ต.ค.41

  9      นายสุเวทย์ ธีรวชิรกุล       กรรมการ                 26 ต.ค.43
                                และกรรมการผู้อำนวยการ     

  10     นายหัชพงศ์ โภคัย          กรรมการ                 26 ต.ค.43

  11     นายอติพล ตันติวิท          กรรมการ                 8 ต.ค.46
  ------ ---------------------- ----------------------- -------------------------

โดยได้จัดให้มีการประชุมเดือนละ 1 ครั้ง โดยในปี 2550/2551
คณะกรรมการบริษัทมีการประชุมรวม ทั้งสิ้น 12 ครั้ง

ขอบเขตและอำนาจหน้าที่ของคณะกรรมการบริษัท

  1.
  คณะกรรมการบริษัทมีอำนาจหน้าที่รับผิดชอบจัดการงานทั้งปวงของบริษัทให้เป็นไปตามกฎหมายวัตถุประสงค์และข้อบังคับของบริษัทรวมทั้งมติของที่ประชุมผู้ถือหุ้น

  2. คณะกรรมการบริษัทมีอำนาจมอบหมายให้กรรมการคนใดคนหนึ่ง หรือหลายคน
  หรือบุคคลอื่นกระทำการอย่างใดอย่างหนึ่งแทนคณะกรรมการได้

  3. ชื่อและจำนวนกรรมการซึ่งมีอำนาจลงลายมือชื่อแทนบริษัท คือ

  นายสุเวทย์ ธีรวชิรกุล นายหัชพงศ์ โภคัย นายอติพล ตันติวิท
  กรรมการสองคนในสามคนลงลายมือชื่อร่วมกันและประทับตราสำคัญของบริษัท
  กระทำการแทนบริษัทได้ทุกกรณี

  4. คณะกรรมการบริษัทมีอำนาจกำหนด
  และแก้ไขเปลี่ยนแปลงชื่อกรรมการซึ่งมีอำนาจลงลายมือผูกพันบริษัท

  วาระการดำรงตำแหน่งของกรรมการ

  1.
  ในการประชุมสามัญประจำปีทุกครั้งให้กรรมการหนึ่งในสามของจำนวนกรรมการทั้งหมดพ้นจากตำแหน่ง
  ถ้าจำนวนกรรมการที่จะพ้นจากตำแหน่งไม่อาจแบ่งออกให้ตรงเป็นสามส่วนได้ก็ให้ออกโดยจำนวนใกล้ที่สุดกับส่วนหนึ่งในสาม

  การพ้นจากตำแหน่งของกรรมการตามวรรคหนึ่งในปีแรก และปีที่สอง ให้ใช้วิธีจับฉลาก
  ส่วนในปีต่อๆ ไปให้กรรมการซึ่งอยู่ในตำแหน่งนานที่สุดเป็นผู้พ้นจากตำแหน่ง
  หากในคราวใดมีกรรมการหลายคนอยู่ในตำแหน่งมานานเท่าๆ
  กันเป็นจำนวนมากกว่าจำนวนกรรมการที่ต้องพ้นจากตำแหน่งในคราวนั้น
  ให้กรรมการดังกล่าวพ้นจากตำแหน่งโดยใช้วิธีจับฉลาก ทั้งนี้
  กรรมการซึ่งพ้นจากตำแหน่งตามวาระดังกล่าวอาจได้รับเลือกตั้งให้กลับมารับตำแหน่งอีกได้

  2. นอกจากการพ้นตำแหน่งตามวาระ กรรมการพ้นจากตำแหน่งเมื่อ

  (1) ตาย

  (2) ลาออกโดยทำเป็นหนังสือยื่นต่อบริษัท

  (3) ขาดคุณสมบัติหรือมีลักษณะต้องห้ามตามกฎหมาย

  (4)
  ที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่เข้าประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
  โดยผู้ถือหุ้นที่เข้าประชุมและมีสิทธิออกเสียง

  (5) ศาลมีคำสั่งให้ออก

  3.
  ถ้าตำแหน่งกรรมการว่างลงเพราะเหตุอื่นนอกจากถึงคราวออกตามวาระให้คณะกรรมการเลือกผู้ซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมกรรมการคราวถัดไปด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่เว้นแต่วาระของกรรมการที่ว่างลงจะเหลือน้อยกว่าสองเดือน

  4. ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุมได้
  กรรมการที่เหลืออยู่
  จะทำการในนามของคณะกรรมการได้เฉพาะการจัดให้มีการประชุมผู้ถือหุ้นเพื่อเลือกตั้งกรรมการแทนตำแหน่งที่ว่างทั้งหมดเท่านั้น

  5. กรรมการซึ่งได้รับเลือกตั้งให้ดำรงตำแหน่งแทนตามข้อ 3 และ 4
  ให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนแทนเท่านั้น

2) คณะกรรมการบริหาร

รายชื่อและตำแหน่งของคณะกรรมการบริหารและเลขานุการคณะกรรมการบริหาร

  ------ ------------------------------------ ----------------------------
  ลำดับ   รายชื่อกรรมการ                         ตำแหน่ง

  1      นายบันเทิง ตันติวิท                       ประธานกรรมการบริหาร

  2      นายศุภเดช พูนพิพัฒน์                      รองประธานกรรมการบริหาร

  3      นายปิยะพงศ์ อาจมังกร                    กรรมการบริหาร

  4      นายสุเวทย์ ธีรวชิรกุล                     กรรมการบริหาร

  5      นางสาวดารารัตน์ หอมรสสุคนธ์              เลขานุการคณะกรรมการบริหาร
  ------ ------------------------------------ ----------------------------

โดยได้จัดให้มีการประชุมเดือนละ 1 ครั้ง โดยในปี 2550/2551 คณะกรรมการบริหารมีการประชุม
รวมทั้งสิ้น 12 ครั้ง

ขอบเขตการปฏิบัติหน้าที่ของคณะกรรมการบริหาร

กำกับดูแลการบริหารจัดการให้เป็นไปตามนโยบายของคณะกรรมการบริษัท

หน้าที่และความรับผิดชอบของคณะกรรมการบริหาร

  1. พิจารณาเบื้องต้นเกี่ยวกับนโยบาย
  กลยุทธ์การบริหารจัดการในการดำเนินธุรกิจของบริษัทและบริษัทในเครือ
  เพื่อนำเสนอต่อคณะกรรมการบริษัท

  2.
  กำกับดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

  3. พิจารณาอนุมัติการบริหารสภาพคล่องในการลงทุนในตราสารหนี้ ระดับไม่ต่ำกว่า
  INVESTMENT GRADE (ระดับ BBB+ ขึ้นไป) ในวงเงินไม่เกิน 200 ล้านบาท ต่อรายการ ทั้งนี้
  ให้รายงานคณะกรรมการบริษัทเพื่อทราบ เมื่อมีการอนุมัติรายการ

  4. พิจารณาอนุมัติรายจ่ายลงทุนและค่าใช้จ่ายต่างๆ นอกเหนืองบประมาณ ในวงเงินไม่เกิน 20
  ล้านบาท ต่อการพิจารณาใน 1 รอบการประชุมคณะกรรมการบริหาร ทั้งนี้
  ให้รายงานคณะกรรมการบริษัทเพื่อทราบเมื่อมีการอนุมัติรายการ

  5. การบริหารความเสี่ยงของกิจกรรมทางการเงินหรือการลงทุนในโครงการต่างๆ ของบริษัท
  และบริษัทในเครือ
  โดยการกำหนดนโยบายการบริหารความเสี่ยงรวมถึงการติดตามและประเมินผล
  เพื่อเสนอต่อคณะกรรมการบริษัท

  6. พิจารณาความเหมาะสมของแผนธุรกิจและงบประมาณประจำปี
  ก่อนนำเสนอขออนุมัติต่อคณะกรรมการบริษัท

  7. พิจารณาเกี่ยวกับโครงสร้างบริษัท (Organization Chart) อำนาจดำเนินการ
  โครงสร้างเงินเดือน
  และผลตอบแทนประจำปีของพนักงานและผู้บริหารก่อนนำเสนอขออนุมัติต่อคณะกรรมการบริษัท

  8.
  ดูแลการบริหารจัดการให้เป็นไปตามข้อกำหนดของกฎหมายและไม่เกิดความขัดแย้งทางผลประโยชน์

  9. ควบคุมดูแลการบริหารจัดการของคณะอนุกรรมการชุดต่างๆ

  10. ภารกิจอื่นๆ ตามที่คณะกรรมการบริษัทมอบหมาย

วาระการดำรงตำแหน่งของคณะกรรมการบริหาร

ประธานกรรมการบริหาร รองประธานกรรมการบริหาร และกรรมการบริหาร
ดำรงตำแหน่งตามวาระการดำรงตำแหน่งกรรมการบริษัท

3) คณะกรรมการตรวจสอบ

คณะกรรมการบริษัทได้อนุมัติจัดตั้งคณะกรรมการตรวจสอบ เมื่อวันที่ 4 กุมภาพันธ์ 2542 มีจำนวน 3
ท่าน โดยทุกท่านเป็นกรรมการอิสระ และมี 2
ท่านมีความรู้และประสบการณ์เพียงพอในการทำหน้าที่สอบทานงบการเงิน
ซึ่งเป็นไปตามคุณสมบัติที่กฎหมายหลักทรัพย์และตลาดหลักทรัพย์กำหนด
โดยคณะกรรมการตรวจสอบชุดปัจจุบัน ประกอบด้วย

รายชื่อและตำแหน่งของคณะกรรมการตรวจสอบและเลขานุการคณะกรรมการตรวจสอบ 

+----+-----------------------+-------------+--------------------------+
| ลำ | รายชื่อกรรมการ          | ตำแหน่ง      | หมายเหตุ                  |
| ดับ |                       |             |                          |
+----+-----------------------+-------------+--------------------------+
| 1  | ศาสตราจารย์ไพจิตร       | ประธานกรร   | กรรมการอิสระและมีความรู้     |
|    | โรจนวานิช              | มการตรวจสอบ |                          |
|    |                       |             | ประสบการณ์ด้านบัญชีและการเงิน |
+----+-----------------------+-------------+--------------------------+
| 2  | นางประคอง ลีละวงศ์      | กรร         | กรรมการอิสระและมีความรู้     |
|    |                       | มการตรวจสอบ |                          |
|    |                       |             | ประสบการณ์ด้านบัญชีและการเงิน |
+----+-----------------------+-------------+--------------------------+
| 3  | นายประชา ใจดี          | กรร         | กรรมการอิสระแล            |
|    |                       | มการตรวจสอบ | ะมีความรู้ประสบการด้านกฎหมาย |
+----+-----------------------+-------------+--------------------------+
| 4  | นางสาวยุพาพรรณ์         | เลข         |                          |
|    | ปริตรานันท์              | านุการคณะกรร |                          |
|    |                       | มการตรวจสอบ |                          |
+----+-----------------------+-------------+--------------------------+

คณะกรรมการตรวจสอบมีการประชุมเป็นประจำอย่างน้อยเดือนละ 1 ครั้ง
และมีการรายงานต่อคณะกรรมการบริษัท
นอกจากนี้ยังร่วมประชุมกับผู้สอบบัญชีภายนอกและฝ่ายจัดการในการสอบทานงบการเงินเป็นประจำทุกปี
โดยในปี 2550/2551 คณะกรรมการตรวจสอบมีการประชุมรวมทั้งสิ้น 16 ครั้ง

ขอบเขตการปฏิบัติหน้าที่ของคณะกรรมการตรวจสอบ

ให้คณะกรรมการตรวจสอบปฏิบัติหน้าที่ให้เป็นไปตามขอบเขต
และวัตถุประสงค์ตามที่คณะกรรมการบริษัทกำหนด

หน้าที่และความรับผิดชอบของคณะกรรมการตรวจสอบ

  1. สอบทานให้บริษัทมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล

  2. สอบทานให้บริษัทมีการรายงานทางการเงินอย่างถูกต้องและเพียงพอ

  3. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

  4. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  5. ดูแลให้ฝ่ายจัดการมีการแก้ไขข้อบกพร่องที่ตรวจสอบพบ
  และเร่งรัดให้หน่วยงานที่เกี่ยวข้องแก้ไขข้อบกพร่องนั้น

  6. สอบทานหลักฐานการไต่สวนภายในเมื่อมีข้อสงสัยว่ามีการทุจริต
  หรือมีความบกพร่องสำคัญในระบบการควบคุมภายใน
  และนำเสนอคณะกรรมการบริษัทพิจารณาต่อไป

  7. สั่งการ และสอบทานหลักฐาน หากมีข้อสงสัยว่าอาจมีการฝ่าฝืนกฎหมาย หรือข้อกำหนดใดๆ
  ของตลาดหลักทรัพย์ฯ ซึ่งมีหรืออาจมีผลกระทบต่อฐานะการเงิน
  และผลการดำเนินงานของบริษัทอย่างมีนัยสำคัญ

  8. เสนอแนะให้ผู้สอบบัญชีภายนอกสอบทาน หรือตรวจสอบรายการที่เห็นว่าจำเป็น
  และเป็นเรื่องสำคัญในระหว่างการตรวจสอบบัญชีของบริษัทได้

  9. พิจารณาทบทวนแผนการตรวจสอบประจำปีของบริษัท ร่วมกับสายตรวจสอบภายใน

  10. มีส่วนร่วมในการแต่งตั้ง โยกย้าย ถอดถอนหัวหน้าสายตรวจสอบภายใน

  11. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัท
  ซึ่งรายงานดังกล่าวลงนามโดยประธานกรรมการตรวจสอบ

  12. ภารกิจอื่น ๆ ตามที่คณะกรรมการบริษัทมอบหมาย

  13. หน้าที่และความรับผิดชอบตามที่ตลาดหลักทรัพย์ฯ กำหนด

  14.
  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

วาระการดำรงตำแหน่งของคณะกรรมการตรวจสอบ

  ประธานกรรมการตรวจสอบ
  และกรรมการตรวจสอบดำรงตำแหน่งตามวาระการดำรงตำแหน่งของกรรมการบริษัท

4) คณะกรรมการสรรหาและพิจารณาค่าตอบแทน

รายชื่อและตำแหน่งของคณะกรรมการสรรหาและพิจารณาค่าตอบแทนและเลขานุการคณะกรรมการสรรหาและพิจารณาค่าตอบแทน

  ------ ----------------------- ------------------------------------------ -------------
  ลำดับ   รายชื่อกรรมการ            ตำแหน่ง                                     หมายเหตุ

  1      ร้อยตำรวจโทฉัตรชัย         ประธานกรรมการสรรหาและพิจารณาค่าตอบแทน        กรรมการอิสระ
         บุญยะอนันต์                                                           

  2      นายศุภเดช พูนพิพัฒน์         กรรมการสรรหาและพิจารณาค่าตอบแทน              

  3      นางผาณิต พูนศิริวงศ์         กรรมการสรรหาและพิจารณาค่าตอบแทน              กรรมการอิสระ

  4      นายสุเวทย์ ธีรวชิรกุล        เลขานุการคณะกรรมการสรรหาและพิจารณาค่าตอบแทน   
  ------ ----------------------- ------------------------------------------ -------------

โดยในปี 2550/2551 คณะกรรมการสรรหาและพิจารณาค่าตอบแทนมีการประชุมรวมทั้งสิ้น 2 ครั้ง

ขอบเขตการปฏิบัติหน้าที่ของคณะกรรมการสรรหาและพิจารณาค่าตอบแทน

สรรหาและกำหนดค่าตอบแทนสำหรับตำแหน่งกรรมการ และกรรมการผู้อำนวยการ

หน้าที่และความรับผิดชอบของคณะกรรมการสรรหาและพิจารณาค่าตอบแทน

  1. สรรหาผู้ที่เห็นสมควรดำรงตำแหน่งกรรมการบริษัท
  และนำเสนอคณะกรรมการบริษัทเพื่อพิจารณาอนุมัติหรือนำเสนอที่ประชุมผู้ถือหุ้นแล้วแต่กรณี

  2.
  สรรหาและพิจารณาค่าตอบแทนของผู้ที่เห็นสมควรดำรงตำแหน่งกรรมการผู้อำนวยการโดยพิจารณาจากหน้าที่ความรับผิดชอบ
  สถานะทางการเงินของบริษัท
  และระดับอัตราค่าตอบแทนซึ่งเปรียบเทียบได้กับเกณฑ์มาตรฐานอุตสาหกรรมและนำเสนอคณะกรรมการบริษัทเพื่อพิจารณา

  3. พิจารณาผลการปฏิบัติงานของกรรมการผู้อำนวยการในแต่ละปี
  เพื่อนำเสนอขออนุมัติปรับอัตราเงินเดือนหรือผลประโยชน์อื่นใดจากคณะกรรมการบริษัท

  4. ภารกิจอื่นๆ ตามที่คณะกรรมการบริษัทมอบหมาย

5) ผู้บริหารระดับสูง

  ------ -------------------------- -----------------------------------------
  ลำดับ   รายชื่อกรรมการ               ตำแหน่ง

  1      นายสุเวทย์ ธีรวชิรกุล           กรรมการผู้อำนวยการ

  2      นายพงษ์ศักดิ์ ศัพทเสน           รองกรรมการผู้อำนวยการสำนักกรรมการผู้อำนวยการ

  3      นายกมล รมเยศ               รองกรรมการผู้อำนวยการสายกฎหมาย

  4      นายเกษมสุข จงมั่นคง           รองกรรมการผู้อำนวยการสายการเงินและบริหาร

  5      นายศักดิ์ชัย เก่งกิจโกศล         รองกรรมการผู้อำนวยการสายปฏิบัติการ

  6      นางสาวยุพาพรรณ์ ปริตรานันท์     ผู้ช่วยกรรมการผู้อำนวยการสายตรวจสอบภายใน

  7      นายสมบูรณ์ วงศ์รัศมี            ผู้ช่วยกรรมการผู้อำนวยการสายพัฒนาธุรกิจ
  ------ -------------------------- -----------------------------------------

(2) การสรรหากรรมการและผู้บริหาร

บริษัทมีวิธีการในการคัดเลือกบุคคลที่ได้แต่งตั้งหรือจะแต่งตั้งเป็นกรรมการบริษัทโดยผ่านคณะกรรมการสรรหาฯ
ในคณะกรรมการจะมีกรรมการที่มาจากผู้ถือหุ้นรายใหญ่แต่ละกลุ่มเป็นจำนวนรวมห้าท่าน
ซึ่งในการแต่งตั้งกรรมการบริษัทนั้นผู้ลงทุนรายย่อยมีสิทธิในการแต่งตั้งกรรมการ­โดยบริษัทได้กำหนดวิธีการในการแต่งตั้งกรรมการไว้ในข้อบังคับด้วยดังนี้

  1. กรรมการของบริษัทจะมีจำนวนเท่าใดให้เป็นไปตามที่ที่ประชุมผู้ถือหุ้นกำหนด
  แต่ต้องไม่น้อยกว่าห้าท่าน กรรมการจะถือหุ้นของบริษัทหรือไม่ก็ได้
  แต่กรรมการไม่น้อยกว่ากึ่งหนึ่งของจำนวนกรรมการทั้งหมดต้องเป็นผู้มีถิ่นฐานอยู่ในราชอาณาจักร

  2. การเลือกตั้งกรรมการของบริษัท ให้กระทำโดยที่ประชุมผู้ถือหุ้น
  ทั้งนี้ตามหลักเกณฑ์และวิธีการดังต่อไปนี้

  2.1 ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2.2
  ในการเลือกตั้งกรรมการอาจใช้วิธีการออกเสียงลงคะแนนเลือกกรรมการเป็นรายบุคคลคราวละคนหรือคราวละหลายคน
  หรือด้วยวิธีการอื่นใดก็ได้ตามแต่ที่ประชุมผู้ถือหุ้นจะเห็นสมควร
  แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม 2.1
  ทั้งหมดจะแบ่งคะแนนเสียงแก่คนใดมากน้อยเพียงใดไม่ได้

  2.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้ประธานที่ประชุมเป็นผู้ออกเสียงชี้ขาด

(3) ค่าตอบแทนผู้บริหาร

ค่าตอบแทนกรรมการและผู้บริหารระดับสูง

1) ค่าตอบแทนรวม (1 กรกฎาคม 2550-30 มิถุนายน 2551)

ค่าตอบแทนของคณะกรรมการ

+---------+------+----+-----+-------+------+----------+------+-----+
| รายชื่อ   |      | เบ | เบ  |       |      |          | บ    | รว  |
|         |      | ี้ยก | ี้ยปร |       |      |          | ำเหน | มค่า |
|         |      | รร | ะชุม |       |      |          | ็จกรร | ตอบ |
|         |      | มก | (บ  |       |      |          | มการ | แทน |
|         |      | าร | าท) |       |      |          |      |     |
|         |      |    |     |       |      |          | (    | (บ  |
|         |      | (  |     |       |      |          | บาท) | าท) |
|         |      | บา |     |       |      |          |      |     |
|         |      | ท) |     |       |      |          |      |     |
+---------+------+----+-----+-------+------+----------+------+-----+
|         |      |    | กร  | กรรม  | กรรม | กรรม     |      |     |
|         |      |    | รมก | การตร | การบ | การสรรหา |      |     |
|         |      |    | ารบ | วจสอบ | ริหาร |          |      |     |
|         |      |    | ริษัท |       |      | แ        |      |     |
|         |      |    |     |       |      | ละพิจารณา |      |     |
|         |      |    |     |       |      | ค่าตอบแทน |      |     |
+---------+------+----+-----+-------+------+----------+------+-----+
| 1.      | ต    | 36 | 3   | -     | 60   | -        | 92   | 2,2 |
| น       | ันติวิท | 0, | 45, |       | 0,00 |          | 6,30 | 31, |
| ายบันเทิง |      | 00 | 000 |       | 0.00 |          | 3.58 | 303 |
|         |      | 0. | .00 |       |      |          |      | .58 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 2.      | พูน   | 22 | 2   | -     | 30   | 3        | 67   | 1,4 |
| น       | พิพัฒน์ | 0, | 00, |       | 5,00 | 5,000.00 | 3,67 | 33, |
| ายศุภเดช |      | 00 | 000 |       | 0.00 |          | 5.33 | 675 |
|         |      | 0. | .00 |       |      |          |      | .33 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 3.      | โรจน | 16 | 1   | 465,0 | -    | -        | 50   | 1,2 |
| ศ       | วานิช | 0, | 55, | 00.00 |      |          | 5,25 | 85, |
| าสตราจา |      | 00 | 000 |       |      |          | 6.50 | 256 |
| รย์ไพจิตร |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 4.      | ลีล   | 16 | 1   | 215,0 | -    | -        | 50   | 1,0 |
| นา      | ะวงศ์ | 0, | 55, | 00.00 |      |          | 5,25 | 35, |
| งประคอง |      | 00 | 000 |       |      |          | 6.50 | 256 |
|         |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 5.      | ด    | 2  | 20, | 30,0  | -    | -        | 42   | 4   |
| ศา      | ิษฐอำ | 0, | 000 | 00.00 |      |          | 1,04 | 91, |
| สตราจาร | นาจ^ | 00 | .00 |       |      |          | 7.08 | 047 |
| ย์อรรถนิติ | (/1) | 0. |     |       |      |          |      | .08 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 6.      | บุญยะ | 16 | 1   | -     | -    | 7        | 50   | 8   |
| ร       | อนันต์ | 0, | 10, |       |      | 5,000.00 | 5,25 | 50, |
| ้อยตำรวจ |      | 00 | 000 |       |      |          | 6.50 | 256 |
| โทฉัตรชัย |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 7.      | พูนศิร | 16 | 1   | 50,0  | -    | 3        | 50   | 9   |
| นางผาณิต | ิวงศ์^ | 0, | 55, | 00.00 |      | 5,000.00 | 5,25 | 05, |
|         | (/2) | 00 | 000 |       |      |          | 6.50 | 256 |
|         |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 8.      | ใจดี^ | 10 | 1   | 120,0 | -    | -        | -    | 3   |
| น       | (/3) | 5, | 05, | 00.00 |      |          |      | 30, |
| ายประชา |      | 00 | 000 |       |      |          |      | 000 |
|         |      | 0. | .00 |       |      |          |      | .00 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 9.      | อาจ  | 16 | 1   | -     | 22   | -        | 50   | 1,0 |
| นา      | มังกร | 0, | 55, |       | 0,00 |          | 5,25 | 40, |
| ยปิยะพงศ์ |      | 00 | 000 |       | 0.00 |          | 6.50 | 256 |
|         |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 10.     | ธีรว  | 16 | 1   | -     | -    | -        | 50   | 8   |
| น       | ชิรกุล | 0, | 55, |       |      |          | 5,25 | 20, |
| ายสุเวทย์ |      | 00 | 000 |       |      |          | 6.50 | 256 |
|         |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 11.     | นิส   | 5  | 50, | -     | -    | -        | 50   | 6   |
| นา      | สัยสร | 5, | 000 |       |      |          | 5,25 | 10, |
| ยเขมภัทร | การ^ | 00 | .00 |       |      |          | 6.50 | 256 |
|         | (/4) | 0. |     |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 12.     | โภคัย | 16 | 1   | -     | -    | -        | 50   | 8   |
| น       |      | 0, | 55, |       |      |          | 5,25 | 20, |
| ายหัชพงศ์ |      | 00 | 000 |       |      |          | 6.50 | 256 |
|         |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| 13.     | ต    | 16 | 1   | -     | -    | -        | 50   | 8   |
| นายอติพล | ันติวิท | 0, | 45, |       |      |          | 5,25 | 10, |
|         |      | 00 | 000 |       |      |          | 6.50 | 256 |
|         |      | 0. | .00 |       |      |          |      | .50 |
|         |      | 00 |     |       |      |          |      |     |
+---------+------+----+-----+-------+------+----------+------+-----+
| รวม     |      | 2, | 1,9 | 880,0 | 1,12 | 14       | 6,56 | 1   |
|         |      | 04 | 05, | 00.00 | 5,00 | 5,000.00 | 8,33 | 2,6 |
|         |      | 0, | 000 |       | 0.00 |          | 4.49 | 33, |
|         |      | 00 | .00 |       |      |          |      | 334 |
|         |      | 0. |     |       |      |          |      | .49 |
|         |      | 00 |     |       |      |          |      |     |
+---------+------+----+-----+-------+------+----------+------+-----+

ค่าตอบแทนของผู้บริหารระดับสูง

+-----------------------------+--------+---------------+--------------+
| ผู้บริหารระดับสูง                | จำนวน  | ลักษ           | จำนวนเงิน     |
|                             | (คน)   | ณะของค่าตอบแทน | (ล้านบาท)     |
+-----------------------------+--------+---------------+--------------+
| ผู้บริหารสี่รายแรก               | 8^(/5) | เงินเดือน โบนัส  | 29.37        |
+-----------------------------+--------+---------------+--------------+

2) ค่าตอบแทนอื่นๆ

  -ไม่มี-

หมายเหตุ 

  /1 ศาสตราจารย์อรรถนิติ ดิษฐอำนาจ ได้ลาออกจากตำแหน่งกรรมการอิสระ
  และกรรมการตรวจสอบเมื่อวันที่ 21 สิงหาคม 2550

  /2 นางผาณิต พูนศิริวงศ์ ได้ลาออกจากตำแหน่งกรรมการตรวจสอบเมื่อวันที่ 1 มกราคม 2551

  /3 นายประชา ใจดี ได้เข้าดำรงตำแหน่งกรรมการตรวจสอบเมื่อวันที่ 1 มกราคม 2551

  /4 นายเขมภัทร นิสสัยสรการ ได้ลาออกจากตำแหน่งกรรมการเมื่อวันที่ 5 พฤศจิกายน 2550

  /5 นายเขมภัทร นิสสัยสรการ
  ได้ลาออกจากตำแหน่งรองกรรมการผู้อำนวยการสายพัฒนาธุรกิจเมื่อวันที่ 5 พฤศจิกายน 2550

  (4) การกำกับดูแลกิจการ

คณะกรรมการบริษัทได้ให้ความสำคัญต่อการบริหารจัดการให้เป็นไปอย่างถูกต้อง โปร่งใส
ยุติธรรมและตรวจสอบได้มาตลอดเวลา โดยในปี 2545
คณะกรรมการบริษัทได้มีการกำหนดนโยบายการกำกับดูแลกิจการที่ดีขึ้นซึ่งสอดคล้องกับหลักเกณฑ์การกำกับดูแลกิจการที่ดี
15 ข้อ ตามระเบียบปฏิบัติของตลาดหลักทรัพย์แห่งประเทศไทย
รวมทั้งได้จัดทำคู่มือจริยธรรมและจรรยาบรรณของกรรมการ ผู้บริหาร และของพนักงาน
อย่างเป็นลายลักษณ์อักษร โดยประกาศให้ผู้บริหาร พนักงานทุกคนของบริษัท ทราบและยึดถือปฏิบัติ
นอกจากนี้ยังให้ข้อมูล ความรู้
และข่าวสารต่างๆในเรื่องการกำกับดูแลกิจการให้กับผู้บริหารและพนักงานอย่างต่อเนื่องผ่านทางระบบ
Intranet ของบริษัท และเมื่อบริษัทได้มีการขยายการลงทุนไปในธุรกิจแขนงต่างๆ
บริษัทก็ได้นำนโยบายการกำกับดูแลกิจการที่ดีไปใช้กับการดำเนินธุรกิจของกิจการบริษัทในเครือด้วย
เนื่องจากคณะกรรมการบริษัทมีความตั้งใจที่จะให้การดำเนินธุรกิจทั้งปวงของบริษัทเป็นไปอย่างถูกต้อง
โปร่งใส ยุติธรรม อันจะช่วยสร้างความเชื่อมั่นให้แก่ผู้ที่เกี่ยวข้อง
ไม่ว่าจะเป็นผู้ถือหุ้นหรือผู้มีส่วนได้เสียกลุ่มต่างๆของบริษัท
และเป็นการสนับสนุนการเพิ่มมูลค่าให้กับบริษัทในระยะยาว
โดยนโยบายการกำกับดูแลกิจการของบริษัท ประกอบด้วย

1. สิทธิและความเท่าเทียมกันของผู้ถือหุ้น และผู้มีส่วนได้เสีย

2. คณะกรรมการ-โครงสร้าง บทบาท หน้าที่ ความรับผิดชอบและความเป็นอิสระ

3. การเปิดเผยข้อมูลและความโปร่งใส

4. การควบคุมภายในและบริหารความเสี่ยง

5. จริยธรรมธุรกิจและจรรยาบรรณ

  6. การดูแลเรื่องการใช้ข้อมูลภายใน

  1. สิทธิและความเท่าเทียมกันของผู้ถือหุ้น และผู้มีส่วนได้เสีย

บริษัทได้ให้ความสำคัญอย่างมากต่อสิทธิและความเท่าเทียมกันของผู้มีส่วนได้เสียทุกกลุ่ม
โดยผู้ถือหุ้นทุกรายจะได้รับการปฏิบัติที่เท่าเทียมกันในเรื่องต่างๆ ได้แก่
สิทธิในการซื้อขายและโอนหุ้น การได้รับข้อมูลสารสนเทศของบริษัท
การเข้าร่วมประชุมผู้ถือหุ้นเพื่อรับทราบผลการดำเนินงานประจำปี
การออกเสียงลงคะแนนในที่ประชุมผู้ถือหุ้นในการแต่งตั้ง ถอดถอนกรรมการ การได้รับเงินปันผล
ตลอดจนการซักถามหรือแสดงความเห็นในเรื่องต่าง ๆ
ที่คณะกรรมการได้รายงานให้ทราบหรือได้ขอความเห็นจากที่ประชุมผู้ถือหุ้น เป็นต้น

1.  สิทธิและความเท่าเทียมกันของผู้ถือหุ้น และการประชุมผู้ถือหุ้น

บริษัทได้กำหนดให้มีการประชุมสามัญผู้ถือหุ้นเป็นประจำทุกปี โดยในปี 2550 ได้จัดให้มีขึ้นเมื่อวันที่
31 ตุลาคม 2550 เพื่อให้ผู้ถือหุ้นพิจารณาและลงมติออกเสียงในเรื่องต่างๆของบริษัท
โดยบริษัทได้จัดส่งเอกสารเชิญประชุมพร้อมเอกสารประกอบต่างๆอย่างเพียงพอทั้งฉบับภาษาไทย
และภาษาอังกฤษ

เพื่อให้ผู้ถือหุ้นสามารถใช้เป็นข้อมูลประกอบการตัดสินใจในการลงมติออกเสียงในเรื่องต่างๆ ได้แก่
วาระการประชุม รายงาน ผลการดำเนินงานประจำปี งบการเงิน เอกสารประกอบต่างๆ
และหนังสือมอบฉันทะ
ให้แก่ผู้ถือหุ้นทุกรายตามรายชื่อที่ปรากฏในสมุดทะเบียนผู้ถือหุ้นเป็นการล่วงหน้าประมาณ 14 วัน
เพื่อให้ผู้ถือหุ้นได้ศึกษาข้อมูลต่างๆก่อนวันประชุม โดยบริษัทได้จัดสถานที่ กำหนด วัน เวลา
ที่เหมาะสม เพื่อให้ผู้ถือหุ้นสามารถเข้าร่วมการประชุมได้อย่างสะดวก
โดยหากผู้ถือหุ้นท่านใดไม่สะดวกในการเข้าประชุม
บริษัทก็ได้มีการจัดทำหนังสือมอบฉันทะโดยผู้ถือหุ้นสามารถมอบหมายให้ตัวแทนของผู้ถือหุ้นเข้าร่วมประชุมแทนได้
หรือสามารถเลือกว่าจะมอบหมายให้กรรมการอิสระของบริษัท ซึ่งกำหนดไว้ 2 ท่าน
ให้ผู้ถือหุ้นสามารถเลือกเป็นตัวแทนเข้าร่วมประชุม
โดยผู้ถือหุ้นสามารถออกเสียงหนึ่งหุ้นต่อหนึ่งเสียงเพื่อลงมติในวาระต่าง ๆ

ทั้งนี้ การประชุมในปี 2550 ที่ผ่านมา
บริษัทได้กำหนดวาระการประชุมโดยมีการระบุวัตถุประสงค์และความเห็นของคณะกรรมการบริษัทในแต่ละวาระอย่างชัดเจน
ในหนังสือเชิญประชุม โดยมีคณะกรรมการบริษัทเข้าประชุมรวม 11 ท่าน
ในจำนวนดังกล่าวมีประธานคณะกรรมการตรวจสอบ
ประธานคณะกรรมการสรรหาและพิจารณาค่าตอบแทนเข้าประชุมด้วย
บริษัทได้รายงานผลการดำเนินงานประจำปีของบริษัทแก่ผู้ถือหุ้น มีการซักถาม ให้คำชี้แนะ
หรือแสดงความเห็นต่อการดำเนินงานของบริษัทได้อย่างเท่าเทียมกัน โดยบริษัทได้ชี้แจงวาระต่างๆ
อย่างละเอียดต่อผู้ถือหุ้น พร้อมทั้งการตอบข้อซักถามต่างๆจนเป็นที่พอใจต่อที่ประชุมผู้ถือหุ้น
ซึ่งวาระการออกเสียงเลือกตั้งกรรมการใหม่ บริษัทจัดให้ผู้ถือหุ้นออกเสียงเลือกกรรมการได้ทีละคน
รวมทั้งผู้ถือหุ้นสามารถเสนอชื่อบุคคลอื่นเข้าเป็นกรรมการได้
โดยเสนอชื่อผ่านเข้ามาในเว็บไซต์ของบริษัทก่อนวันประชุมผู้ถือหุ้น หรือเสนอเพิ่มในวันประชุมได้

  1.2 สิทธิของผู้มีส่วนได้เสีย

บริษัทได้ให้ความสำคัญในการดูแลผู้มีส่วนได้เสียทุกกลุ่มทั้งภายในและภายนอกบริษัท ได้แก่ ผู้ถือหุ้น
ลูกค้า และพนักงาน และผู้มีส่วนได้เสียอื่น รวมถึงสังคม ชุมชนและสิ่งแวดล้อม
ให้ได้รับการปฏิบัติอย่างเหมาะสม เสมอภาคและเป็นธรรม
รวมทั้งเสริมสร้างความเข้าใจกับผู้มีส่วนได้เสียกลุ่มต่างๆ
เพื่อให้เกิดความร่วมมือระหว่างบริษัทกับผู้มีส่วนได้เสียในการสร้างความมั่นคง ก้าวหน้า
อย่างยั่งยืนแก่บริษัท โดยกำหนดไว้เป็นนโยบายของบริษัทเพื่อให้คณะกรรมการ ผู้บริหาร
และพนักงานใช้เป็นแนวทางในการดำเนินงาน ดังนี้

  - ผู้ถือหุ้น : บริษัทมีการดำเนินธุรกิจอย่างโปร่งใส ถูกต้อง และยุติธรรม
  เพื่อสร้างผลประโยชน์สูงสุดต่อผู้ถือหุ้นทุกรายอย่างเท่าเทียมกันโดยบริษัทได้จัดตั้งหน่วยงานนักลงทุนสัมพันธ์
  ทำหน้าที่ดูแล ให้ข้อมูล และตอบข้อซักถามต่างๆ แก่นักลงทุนหรือผู้มีส่วนได้เสียโดยตรง
  พร้อมทั้งจัดทำข้อมูลต่าง ๆแสดงไว้บนเว็บไซด์ของบริษัท ชื่อ www.mbk-center.co.th
  ทั้งนี้นักลงทุนผู้มีส่วนได้เสียหรือผู้สนใจทั่วไปสามารถเข้าดูข้อมูลทางการเงินหรือผลการดำเนินงานของบริษัทได้ในเว็บไซต์ดังกล่าว

  - ลูกค้า : ถือว่าเป็นบุคคลสำคัญต่อการดำเนินธุรกิจของบริษัท
  ซึ่งบริษัทได้มีการกำหนดนโยบายการบริหารจัดการเพื่อสร้างความพึงพอใจแก่ลูกค้าและการปฏิบัติต่อลูกค้าทุกรายอย่างเป็นธรรม
  เพื่อให้ลูกค้าเกิดความมั่นใจในการบริการของบริษัทให้มากที่สุด ได้แก่

  1) จัดทำ“คู่มือร้านค้า” ขึ้น โดยภายในเล่ม ประกอบด้วยรายละเอียด ของการติดต่อใช้บริการ
  จากหน่วยงานต่าง ๆ ของบริษัทฯ และหมายเลขโทรศัพท์ เพื่ออำนวยความสะดวก
  แก่ผู้ประกอบการในศูนย์การค้า

  2) จัดกิจกรรม MBK Meet’n Greet Party เพื่อขอบคุณผู้ประกอบการ
  และสร้างความสัมพันธ์อันดีระหว่างผู้ประกอบการภายในศูนย์การค้าพร้อมทั้งรับทราบข้อมูลปัญหาต่างๆ

  3) จัดฝึกอบรมให้กับผู้ประกอบการภายในศูนย์ ได้แก่

  - การป้องกันและระงับอัคคีภัย

  - การเตรียมความพร้อมรับสถานการณ์ กรณีเกิดแผ่นดินไหว

  - การป้องกันวินาศภัยและอันตรายจากวัตถุระเบิด เป็นต้น

  โดยลูกค้าหรือผู้มาใช้บริการของบริษัทสามารถร้องเรียนหรือแสดงความเห็นต่อการบริการของบริษัทผ่านระบบข้อร้องเรียนข้อเสนอแนะ
  ของบริษัท หรือสายตรวจสอบภายใน ซึ่งขึ้นตรงต่อคณะกรรมการตรวจสอบได้
  โดยในปีที่ผ่านมาไม่มีเรื่องร้องเรียนแต่อย่างใด

  - คู่ค้า : บริษัทมีการดำเนินธุรกิจที่คำนึงถึงผลประโยชน์ของผู้มีส่วนได้เสีย
  และการปฏิบัติที่เป็นธรรมต่อคู่ค้าทุกรายของบริษัท
  โดยจัดให้มีขั้นตอนในการคัดเลือก/ประมูลงานต่าง
  ๆอย่างโปร่งใสและเป็นธรรมโดยคู่ค้าของบริษัทสามารถร้องเรียนหรือแสดงความเห็นต่อการบริการของบริษัทผ่านระบบข้อร้องเรียนข้อเสนอแนะ
  ของบริษัท หรือสายตรวจสอบภายใน
  โดยในปีที่ผ่านมาไม่มีเรื่องร้องเรียนเกี่ยวกับเรื่องดังกล่าวแต่อย่างใด

  - เจ้าหนี้ : บริษัทมีการใช้เงินกู้ตรงตามวัตถุประสงค์ในการกู้ยืมเงิน และชำระคืนเงินกู้
  ดอกเบี้ยแก่เงินกู้ยืมทุกประเภทอย่างถูกต้องครบถ้วนและตรงตามกำหนดตามเงื่อนไขการกู้ยืมเงิน

  - พนักงานทุกระดับ : พนักงานถือเป็นทรัพยากรอันมีคุณค่าและสำคัญยิ่งของบริษัท
  ซึ่งบริษัทได้ให้ความเป็นธรรมต่อพนักงานทุกคนโดยไม่เลือกปฏิบัติ ให้การดูแลในเรื่องผลตอบแทน
  สวัสดิการ และความปลอดภัยในชีวิตและทรัพย์สินของพนักงาน โดยจัดให้มีกองทุนสำรองเลี้ยงชีพ
  การประกันชีวิตกลุ่ม ซึ่งครอบคลุมการประกันชีวิต การประกันอุบัติเหตุ สหกรณ์ออมทรัพย์
  นอกจากนี้บริษัทยังส่งเสริมให้พนักงานพัฒนาความรู้อย่างสม่ำเสมอ
  และทุกปีบริษัทได้จัดตั้งงบประมาณสำหรับการอบรมพัฒนาคุณภาพของพนักงานทุกระดับ
  รวมถึงการสนับสนุนด้านการศึกษา โดยจัดให้มีการมอบทุนการศึกษาแก่พนักงานทั้งระดับปริญญาตรี
  และปริญญาโท การจัดสัมมนาและกิจกรรม เพื่อเชื่อมความสัมพันธ์อันดีในหมู่พนักงานด้วยกัน
  และระหว่างพนักงานกับบริษัท (สามารถดูรายละเอียดได้ในหัวข้อการพัฒนาบุคลากรในหน้าที่ 96)

  - สังคม ชุมชนและสิ่งแวดล้อม :
  บริษัทให้ความสำคัญต่อการดำเนินธุรกิจด้วยความรับผิดชอบต่อสังคม ชุมชน
  และสิ่งแวดล้อมโดยเสมอมา เพื่อช่วยเหลือและสร้างประโยชน์ให้กับสังคมชุมชน
  และเป็นไปตามมาตรฐานและข้อกำหนดการควบคุมอาคารของทางราชการ ในด้านต่างๆ อาทิ

  1) การติดตั้งระบบบำบัดน้ำเสียแบบ DEEP SHAFT เพื่อบำบัดน้ำเสียภายในอาคาร MBK
  และระบบ RECYCLE น้ำ

  2) การควบคุมคุณภาพอากาศภายในศูนย์การค้า ด้วยการตรวจวัดคุณภาพอากาศเป็นประจำทุกปี

  3) การควบคุมคุณภาพน้ำประปาภายในศูนย์การค้า
  และเปรียบเทียบกับค่ามาตรฐานของน้ำดื่มเป็นประจำทุก 3 เดือน

  4) การสนับสนุนให้ทุนการศึกษาแก่นักเรียนของโรงเรียนในเขตชุมชนที่บริษัทตั้งอยู่

  5) การจัดโครงการปันน้ำใจช่วยเหลือผู้ประสบภัย และผู้ด้อยโอกาสของมูลนิธิต่างๆ เช่น
  คนพิการ คนตาบอด บ้านพักคนชรา เป็นต้น

  6)
  การสนับสนุนให้ใช้สถานที่ศูนย์การค้าแก่หน่วยงานภาครัฐเพื่อจัดกิจกรรมสาธารณประโยชน์ต่างๆ
  อย่างต่อเนื่อง ได้แก่

  ด้านสุขภาพ เช่น

  - การรณรงค์งดสูบบุหรี่ในวันงดสูบบุหรี่โลก

  - การบริจาคโลหิต

  - วิถีแห่งชีวิตใหม่ “35 ปี ปลูกถ่ายอวัยวะ รพ.จุฬาฯ”

  เป็นต้น

  ด้านเศรษฐกิจและสังคม เช่น

  - งานสายใยสื่อพลังแม่

  - งานเพื่อพ่อพอเพียง

  - รับน้องปลอดเหล้า เป็นต้น

  ด้านสิ่งแวดล้อม เช่น

  - งานรณรงค์ลดโลกร้อน

  - MBKรักษ์สิ่งแวดล้อม

  - MBK รวมพลังเยาวชนสู่โลกร้อน

  - ต้นไม้เพื่อชีวิต เป็นต้น

  2. คณะกรรมการ – โครงสร้าง บทบาท หน้าที่ ความรับผิดชอบและความเป็นอิสระ

บริษัทได้กำหนดให้มีคณะกรรมการเฉพาะเรื่องชุดต่างๆ ขึ้น
เพื่อช่วยคณะกรรมการบริษัทศึกษาในรายละเอียดและกลั่นกรองงานตามความจำเป็นและเหมาะสม
โดยคณะกรรมการบริษัทได้พิจารณาความเหมาะสมของการจัดสรรเวลาในการปฏิบัติหน้าที่ของกรรมการแต่ละท่านที่ไปดำรงตำแหน่งกรรมการแต่ละคณะ
ได้แก่ คณะกรรมการบริหาร คณะกรรมการตรวจสอบ
และคณะกรรมการสรรหาและพิจารณาค่าตอบแทน ซึ่งโครงสร้างของคณะกรรมการชุดต่างๆ
ได้แสดงไว้ในหัวข้อโครงสร้างการจัดการแล้ว
จากโครงสร้างดังกล่าวบริษัทได้ยึดถือตามหลักการกำกับดูแลกิจการที่ดี
โดยมีกรรมการส่วนหนึ่งเป็นกรรมการอิสระ

นอกจากนี้กรณีมีกรรมการบริษัทที่เข้ารับตำแหน่งใหม่ ทางบริษัทได้จัดทำข้อมูลต่างๆ
เกี่ยวกับบริษัททั้งหมด เพื่อให้กรรมการได้ศึกษาทำความเข้าใจในการดำเนินการธุรกิจของบริษัท

  2.1 ปัจจุบันคณะกรรมการบริษัท มีจำนวน 11 ท่าน ประกอบด้วย

  - กรรมการที่ไม่เป็นผู้บริหาร 10 ท่าน (เป็นกรรมการอิสระ 5 ท่าน ซึ่งเกินกว่า 1 ใน 3
  ของกรรมการทั้งคณะ)

  - กรรมการที่เป็นผู้บริหาร 1 ท่าน

จากโครงสร้างดังกล่าว
ทำให้ผู้มีส่วนได้เสียทุกกลุ่มมั่นใจได้ว่าคณะกรรมการสามารถปฏิบัติหน้าที่ในฐานะตัวแทนของผู้ถือหุ้นได้อย่างอิสระและเหมาะสม

  กรรมการอิสระ หมายถึง

  - ถือหุ้นในแต่ละบริษัทไม่เกินร้อยละ 5 ของจำนวนหุ้นที่มีสิทธิออกเสียงทั้งหมดของบริษัท
  บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

  - ไม่เป็นพนักงาน ลูกจ้าง ที่ปรึกษาที่ได้รับเงินเดือนประจำ หรือมีอำนาจควบคุมของบริษัท
  บริษัทใหญ่ บริษัทย่อย บริษัทร่วม หรือนิติบุคคลที่มีความขัดแย้งกัน

  - ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
  พี่น้อง และบุตร รวมทั้งคู่สมรสของบุตร กับ ผู้บริหาร ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

  - ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  นิติบุคคลที่อาจมีความขัดแย้ง
  และไม่มีลักษณะอื่นๆใดที่ทำให้ไม่สามารถให้ความเห็นอย่างเป็นอิสระในการดำเนินงานของบริษัท

2.2 ภาวะผู้นำและวิสัยทัศน์

คณะกรรมการบริษัทและกรรมการผู้อำนวยการของบริษัทประกอบด้วยผู้ที่มีความรู้
ความสามารถและประสบการณ์การทำงานจากหลากหลายสาขา
ทำให้การบริหารงานเป็นไปอย่างมีประสิทธิภาพ โดยประธานกรรมการ และ
กรรมการผู้อำนวยการของบริษัท เป็นคนละคนกัน
และบริษัทได้มีการแบ่งแยกอำนาจหน้าที่ระหว่างประธานกรรมการกับกรรมการผู้อำนวยการอย่างชัดเจน
เพื่อให้เกิดความเหมาะสมในการบริหารจัดการ
และได้จัดให้มีระบบการแบ่งแยกบทบาทหน้าที่ความรับผิดชอบระหว่างคณะกรรมการกับฝ่ายจัดการ
ในการกำหนดนโยบายการกำกับดูแลและการบริหารงานอย่างชัดเจน
โดยฝ่ายจัดการมีความเป็นอิสระในการตัดสินใจ
หรือการบริหารจัดการภายใต้อำนาจดำเนินการที่กำหนดไว้
ซึ่งบริษัทได้มีการจัดทำคู่มืออำนาจดำเนินการขึ้น
เพื่อกำหนดบทบาทและอำนาจในการบริหารจัดการให้ฝ่ายจัดการใช้เป็นแนวทางในการปฏิบัติโดยจะมีการปรับปรุงคู่มืออำนาจดำเนินการให้มีความเหมาะสม
ทันสมัย ต่อการดำเนินธุรกิจของบริษัท ทั้งนี้คณะกรรมการได้มีการติดตามการดำเนินงานอย่างใกล้ชิด
โดยกำหนดให้ฝ่ายจัดการรายงานผลประกอบการ หรือปัญหาต่าง ๆ
ในที่ประชุมคณะกรรมการบริษัทเป็นประจำทุกเดือน
นอกจากนี้ยังมีการกำกับดูแลและวัดผลให้ผู้บริหารมีการปฏิบัติตามแผนงานที่กำหนดไว้อย่างสม่ำเสมอเป็นประจำทุกไตรมาส
โดยได้กำหนดตัวชี้วัดความสำเร็จต่างๆ ได้แก่ Key Performance Index (KPI)

จากผลการดำเนินงานที่ผ่านมาคณะกรรมการบริษัทได้เล็งเห็นถึงศักยภาพและความพร้อมในการขยายธุรกิจของบริษัท
คณะกรรมการจึงกำหนดวิสัยทัศน์ของบริษัท และทิศทางการดำเนินธุรกิจ
นโยบายกลยุทธ์และเป้าหมายต่างๆของบริษัท
เพื่อให้ฝ่ายจัดการได้ใช้เป็นแนวทางในการจัดทำแผนงานต่างๆในการดำเนินธุรกิจ
รวมทั้งงบประมาณเป็นประจำทุกปี เพื่อสร้างความมั่นคงและเติบโตอย่างต่อเนื่องให้แก่บริษัทต่อไป

โดยวิสัยทัศน์ของบริษัท เอ็ม บี เค จำกัด (มหาชน) คือ “บริษัทชั้นนำที่เติบโตอย่างต่อเนื่อง มั่นคง
โดยลงทุนในธุรกิจที่ให้ผลตอบแทนอย่างสม่ำเสมอ ด้วยการบริหารอย่างมืออาชีพ
มุ่งเน้นสร้างความมั่งคั่ง ความน่าเชื่อถือ และความไว้วางใจแก่ผู้ที่เกี่ยวข้อง
โดยยึดหลักธรรมาภิบาล”

ส่วนภารกิจของบริษัท เอ็ม บี เค จำกัด (มหาชน) ได้แก่

1. ขยายธุรกิจศูนย์อาหารและพัฒนาอย่างต่อเนื่อง

2. ขยายธุรกิจสินค้าภายใต้ชื่อ MBK และพัฒนาอย่างต่อเนื่อง

3. ขยายธุรกิจรับบริหารจัดการศูนย์การค้า

4. ขยายธุรกิจศูนย์การค้าแห่งใหม่

5. เสริมสร้างและพัฒนาบุคลากรให้สอดคล้องกับการขยายธุรกิจ

6. เสริมสร้างและพัฒนาการบริการ โฆษณาและประชาสัมพันธ์สำหรับลูกค้าชาวต่างชาติ

2.3 ความขัดแย้งของผลประโยชน์

คณะกรรมการบริษัทได้มีการกำหนดแนวทางในเรื่องความขัดแย้งของผลประโยชน์
โดยการปฏิบัติตามแนวทางของตลาดหลักทรัพย์แห่งประเทศไทย
โดยให้บุคลากรของบริษัททุกคนต้องคำนึงถึงผลประโยชน์สูงสุดของบริษัทในการตัดสินใจดำเนินการต่างๆทางธุรกิจ
โดยพิจารณาแก้ไขปัญหาความขัดแย้งของผลประโยชน์อย่างรอบคอบ ยึดหลักความซื่อสัตย์ สุจริต
มีเหตุมีผลและเป็นอิสระภายในกรอบจริยธรรมที่ดี
ตลอดจนมีการเปิดเผยข้อมูลอย่างครบถ้วนเพื่อผลประโยชน์ของบริษัทโดยรวมเป็นสำคัญ
โดยบริษัทได้มีข้อกำหนดมิให้ผู้ที่มีส่วนได้เสีย
หรือเกี่ยวข้องเข้าร่วมตัดสินใจในเรื่องที่ต้องมีการพิจารณาตัดสินใจอนุมัติต่างๆ
โดยในปีที่ผ่านมาของการประชุมคณะกรรมการบริษัท
หากวาระใดมีการพิจารณาเรื่องที่กรรมการท่านใดอาจมีส่วนได้เสียหรือเกี่ยวข้อง
กรรมการท่านนั้นจะงดออกความเห็นในวาระดังกล่าว
และคณะกรรมการตรวจสอบจะทำหน้าที่พิจารณาให้ความเห็นต่อรายการเกี่ยวโยงหรือรายการที่อาจมีความขัดแย้งทางผลประโยชน์
ก่อนนำเสนอคณะกรรมการบริษัทเพื่อพิจารณาอนุมัติการทำรายการดังกล่าว
รวมทั้งเปิดเผยไว้ในรายงานประจำปี (แบบ 56-1 และ 56-2)

  2.4 ค่าตอบแทนกรรมการและผู้บริหาร

การจ่ายค่าตอบแทนแก่กรรมการ จะเป็นการจ่ายในลักษณะของเบี้ยประชุม
เบี้ยกรรมการและบำเหน็จกรรมการ ส่วนกรรมการที่ปฏิบัติหน้าที่ในคณะกรรมการต่าง ๆ เช่น
คณะกรรมการบริหาร คณะกรรมการตรวจสอบ เป็นต้น
จะได้รับค่าตอบแทนเพิ่มตามความเหมาะสมซึ่งเป็นไปตามมติที่ประชุมผู้ถือหุ้น

ส่วนการจ่ายค่าตอบแทนแก่ผู้บริหาร จะจ่ายในรูปของเงินเดือนและโบนัส
ตามผลงานของบริษัทและการปฏิบัติงานของผู้บริหาร
ซึ่งค่าตอบแทนของกรรมการและผู้บริหารประจำปี 2550/2551 บริษัทได้แสดงอยู่ในหัวข้อการจัดการ
ในหน้าที่ 82

2.5 การประชุมคณะกรรมการ

คณะกรรมการชุดต่าง ๆ ได้แก่ คณะกรรมการบริษัท คณะกรรมการบริหาร
และคณะกรรมการตรวจสอบ ได้มีกำหนดการประชุมไว้ล่วงหน้าอย่างเป็นทางการตลอดทั้งปี
โดยจัดให้มีการประชุมเป็นประจำเดือนละหนึ่งครั้ง
และอาจมีการจัดประชุมวาระพิเศษเป็นการเฉพาะเพิ่มเติมตามความเหมาะสม
เพื่อรับทราบและติดตามผลการดำเนินงานในเรื่องต่างๆ ของบริษัท
โดยบริษัทจะจัดส่งหนังสือเชิญประชุมพร้อมวาระการประชุมให้กรรมการแต่ละท่านล่วงหน้าอย่างน้อย
4 วัน เพื่อให้กรรมการมีเวลาเพียงพอในการศึกษาข้อมูลก่อนวันประชุม
ในการประชุมคณะกรรมการสามารถแสดงความคิดเห็นได้อย่างเปิดเผยและเป็นอิสระ
รวมทั้งมีการจดบันทึกการประชุมอย่างเป็นลายลักษณ์อักษร
เพื่อจัดเก็บไว้ให้ผู้ที่เกี่ยวข้องใช้ตรวจสอบอ้างอิงต่อไป
ส่วนคณะกรรมการสรรหาและพิจารณาค่าตอบแทน
จะจัดให้มีการประชุมเมื่อมีการสรรหาบุคคลเข้าดำรงตำแหน่งกรรมการ
การพิจารณาผลการปฏิบัติงานของกรรมการผู้อำนวยการ เป็นต้น ซึ่งในปี 2550/2551 นี้
คณะกรรมการชุดต่างๆ ได้จัดให้มีการประชุมขึ้นตามที่กำหนดขอบเขตหน้าที่ไว้อย่างสม่ำเสมอ

  การเข้าประชุมของคณะกรรมการชุดปัจจุบันของบริษัทประจำปี 2550/2551

หน่วย : ครั้ง

+--------------------+---------+-------+-------+---------+-------------+
| รายชื่อ              | การประ  |       |       |         | การเข       |
|                    | ชุมคณะกร |       |       |         | ้าดำรงตำแหน่ง |
|                    | รมการ(ก |       |       |         |             |
|                    | ารเข้าร่ว |       |       |         | ระหว่างปี     |
|                    | มประชุม/ |       |       |         |             |
|                    | การประ  |       |       |         |             |
|                    | ชุมทั้งหมด |       |       |         |             |
|                    | )       |       |       |         |             |
+====================+=========+=======+=======+=========+=============+
|                    | กรรม    | กร    | กร    | ก       |             |
|                    | การบริษัท | รมการ | รมการ | รรมการส |             |
|                    |         | บริหาร | ตรวจส | รรหาและ |             |
|                    | รวม 12  |       | อบรวม | พิจารณาค |             |
|                    | ครั้ง     | รวม   | 16    | ่าตอบแทน |             |
|                    |         | 12    | ครั้ง   |         |             |
|                    |         | ครั้ง   |       | รวม 2   |             |
|                    |         |       |       | ครั้ง     |             |
+--------------------+---------+-------+-------+---------+-------------+
| 1. นายบันเทิง ตันติวิท  | 12/12   | 12/12 | -     | -       | -           |
+--------------------+---------+-------+-------+---------+-------------+
| 2. นายศุภเดช พูนพิพัฒน์ | 11/12   | 10/12 | -     | 2/2     | -           |
+--------------------+---------+-------+-------+---------+-------------+
| 3. ศาสตราจารย์ไพจิตร | 12/12   | -     | 16/16 | -       | -           |
| โรจนวานิช           |         |       |       |         |             |
+--------------------+---------+-------+-------+---------+-------------+
| 4. นางประคอง       | 12/12   | -     | 16/16 | -       | -           |
| ลีละวงศ์             |         |       |       |         |             |
+--------------------+---------+-------+-------+---------+-------------+
| 5. นายประชา ใจดี    | 7/12    | -     | 8/16  | -       | เป็น         |
|                    |         |       |       |         | กรรมการบริษัท |
|                    |         |       |       |         |             |
|                    |         |       |       |         | 31 ต.ค.50   |
|                    |         |       |       |         |             |
|                    |         |       |       |         | เป็นกรร      |
|                    |         |       |       |         | มการตรวจสอบ |
|                    |         |       |       |         |             |
|                    |         |       |       |         | 4 ธ.ค.50    |
+--------------------+---------+-------+-------+---------+-------------+
| 6. ร้อยตำรวจโทฉัตรชัย | 9/12    | -     | -     | 2/2     | -           |
| บุญยะอนันต์           |         |       |       |         |             |
+--------------------+---------+-------+-------+---------+-------------+
| 7. นางผาณิต พูนศิริวงศ์ | 12/12   | -     | -     | 2/2     | -           |
+--------------------+---------+-------+-------+---------+-------------+
| 8. นายปิยะพงศ์       | 12/12   | 12/12 | -     | -       | -           |
| อาจมังกร            |         |       |       |         |             |
+--------------------+---------+-------+-------+---------+-------------+
| 9. นายสุเวทย์        | 12/12   | 12/12 | -     | -       | -           |
| ธีรวชิรกุล            |         |       |       |         |             |
+--------------------+---------+-------+-------+---------+-------------+
| 10. นายหัชพงศ์ โภคัย  | 12/12   | -     | -     | -       | -           |
+--------------------+---------+-------+-------+---------+-------------+
| 11. นายอติพล ตันติวิท  | 11/12   | -     | -     | -       | -           |
+--------------------+---------+-------+-------+---------+-------------+

หมายเหตุ คณะกรรมการชุดปัจจุบัน : - คณะกรรมการบริหาร จำนวน 4 ท่าน ได้แก่ลำดับที่ 1,
2, 8 และ 9

- คณะกรรมการตรวจสอบ จำนวน 3 ท่าน ได้แก่ลำดับที่ 3, 4 และ 5

- คณะกรรมการสรรหาและพิจารณาค่าตอบแทน จำนวน 3 ท่าน

ได้แก่ลำดับที่ 2, 6, และ 7

2.6 การประเมินผลตนเองของคณะกรรมการบริษัท และคณะกรรมการตรวจสอบ

บริษัทได้จัดทำแบบฟอร์มประเมินผลการปฏิบัติงานของคณะกรรมการบริษัท คณะกรรมการตรวจสอบ
ตามแนวทางของตลาดหลักทรัพย์แห่งประเทศไทย
เพื่อให้สามารถสะท้อนถึงประสิทธิภาพในการดำเนินงาน และเป็นไปตามหลักการกำกับดูแลกิจการที่ดี
ซึ่งการตอบแบบสอบถามการประเมินผลการปฏิบัติงานตนเองของคณะกรรมการชุดต่างๆจะกำหนดให้กรรมการแต่ละท่านเป็นผู้ตอบและนำมาสรุปเพื่อวัดผลโดยรวม
ซึ่งในปี 2550/2551 ผลการประเมินผลการปฏิบัติงานเป็นดังนี้

  2.6.1 ผลการปฏิบัติงานของคณะกรรมการบริษัทในภาพรวม: 98.95 %
  อยู่ในระดับดีมากประกอบด้วย

-   ความพร้อมของกรรมการ
    คณะกรรมการบริษัทมีความเห็นว่าความพร้อมของกรรมการในภาพรวมอยู่ในระดับดีมาก
    โดยสามารถจัดสรรเวลาอย่างเพียงพอเพื่อปฏิบัติหน้าที่ในฐานะกรรมการบริษัท
    และมีความเข้าใจในธุรกิจของ
    รวมทั้งกรรมการทุกคนสามารถแสดงความคิดเห็นและทำงานร่วมกันได้อย่างเปิดเผย

-   การกำหนดกลยุทธ์ และวางแผนธุรกิจ คณะกรรมการบริษัทมีความเห็นว่าการกำหนดกลยุทธ์
    และวางแผนธุรกิจในภาพรวมอยู่ในระดับดีมาก
    โดยกรรมการมีส่วนร่วมในการกำหนดหรือพิจารณาและให้ความเห็นชอบวิสัยทัศน์ ภารกิจ
    กลยุทธ์ เป้าหมายแผนธุรกิจและงบประมาณ
    มีการติดตามการดำเนินการของฝ่ายจัดการอย่างสม่ำเสมอ และมีการแบ่งแยกบทบาท หน้าที่
    และความรับผิดชอบระหว่างคณะกรรมการ และฝ่ายจัดการไว้อย่างชัดเจน/เหมาะสม
    รวมถึงการกำหนดระดับอำนาจดำเนินการและกระบวนการพิจารณาอนุมัติทางการเงินอย่างชัดเจน

-   การจัดการความเสี่ยงและการควบคุมภายใน
    คณะกรรมการบริษัทมีความเห็นว่าการจัดการความเสี่ยงและการควบคุมภายในในภาพรวมอยู่ในระดับดีมาก
    โดยกรรมการมีการดูแลให้บริษัทมีระบบบริหารความเสี่ยง
    และระบบการควบคุมภายในที่เพียงพอเหมาะสมกับธุรกิจ
    และมีการติดตามทบทวนอย่างสม่ำเสมอ รวมทั้งการจัดให้มีการตรวจสอบภายในอย่างสม่ำเสมอ
    และรายงานผลการตรวจสอบภายในต่อคณะกรรมการตรวจสอบและคณะกรรมการบริษัท

-   การดูแลไม่ให้เกิดความขัดแย้งทางผลประโยชน์
    คณะกรรมการบริษัทมีความเห็นว่าการดูแลไม่ให้เกิดความขัดแย้งทางผลประโยชน์ในภาพรวมอยู่ในระดับดีมาก
    โดยมีการรับทราบถึงรายการที่เกี่ยวโยงกันและรายการที่มีความขัดแย้งทางผลประโยชน์
    และได้พิจารณาอย่างเหมาะสมรอบคอบทุกครั้ง โดยคำนึงถึงผลประโยชน์สูงสุดของบริษัท
    รวมทั้งได้ปฏิบัติตามหลักเกณฑ์ของตลาดหลักทรัพย์แห่งประเทศไทยได้อย่างครบถ้วน ถูกต้อง

-   การติดตามรายงานทางการเงินและการดำเนินงาน
    คณะกรรมการบริษัทมีความเห็นว่าการติดตามรายงานทางการเงินและการดำเนินงานในภาพรวมอยู่ในระดับดีมาก
    โดยคณะกรรมการได้มีการมีการพิจารณารายงานทางการเงินอย่างรอบคอบ
    และให้ความสนใจกับความผิดปกติของรายงานดังกล่าว
    รวมทั้งติดตามดูแลให้มีการแก้ไขภายในระยะเวลาที่เหมาะสม

-   การประชุมคณะกรรมการ
    คณะกรรมการบริษัทมีความเห็นว่าการประชุมคณะกรรมการในภาพรวมอยู่ในระดับดีมาก
    โดยจัดให้มีการประชุมอย่างสม่ำเสมอ
    เพื่อให้การปฏิบัติงานบรรลุวัตถุประสงค์และกรรมการทุกท่านเข้าร่วมประชุมอย่างสม่ำเสมอ
    เว้นแต่มีเหตุจำเป็น และสามารถแสดงความเห็นอย่างสร้างสรรค์
    โดยพิจารณาถึงเป้าหมายและนโยบายธุรกิจ ความเสี่ยงที่สำคัญ
    รวมทั้งข้อกำหนดและกฎเกณฑ์ต่างๆ อย่างเป็นอิสระ
    และรายงานการประชุมที่มีรายละเอียดครบถ้วน เพียงพอ
    และพร้อมที่จะได้รับการตรวจสอบจากผู้เกี่ยวข้อง
    รวมทั้งคณะกรรมการได้รับทราบและรับรองรายงานการประชุมภายในเวลาที่เหมาะสม

-   การสรรหา การพิจารณาผลตอบแทน และการประเมินผลงานกรรมการผู้อำนวยการ
    คณะกรรมการบริษัทมีความเห็นว่าในภาพรวมอยู่ในระดับดีมาก
    โดยมีกระบวนการพิจารณาคัดเลือกอย่างรอบคอบ เหมาะสม
    สอดคล้องกับความต้องการของบริษัท
    โดยกระบวนการในการสรรหาและแต่งตั้งกรรมการมีความชัดเจน โปร่งใส
    ก่อนที่จะเสนอขออนุมัติผู้ถือหุ้น
    รวมทั้งมีกระบวนการพิจารณากำหนดค่าตอบแทนสำหรับกรรมการและผู้บริหารระดับสูงที่เหมาะสม
    สอดคล้องกับผลประกอบการของธุรกิจและระดับค่าตอบแทนในอุตสาหกรรมมีกระบวนการที่เหมาะสมในการประเมินผลกรรมการผู้อำนวยการเป็นประจำทุกปี
    โดยได้พิจารณาจากผลประกอบการและความสำเร็จของเป้าหมาย

    2.  ผลการปฏิบัติงานของคณะกรรมการตรวจสอบในภาพรวม : 99.25 %
        อยู่ในระดับดีมากประกอบด้วย

-   องค์ประกอบของคณะกรรมการตรวจสอบ
    คณะกรรมการตรวจสอบมีความเห็นว่าองค์ประกอบของคณะกรรมการตรวจสอบในภาพรวมอยู่ในระดับดีมาก
    โดยคณะกรรมการตรวจสอบเป็นกรรมการอิสระ
    มีความรู้และประสบการณ์ที่เหมาะสมกับหน้าที่กรรมการตรวจสอบ
    และมีกรรมการตรวจสอบที่มีความรู้และประสบการณ์เกี่ยวกับการรายงานทางการเงินการบัญชี
    รวมทั้งได้ปฏิบัติตามกฎบัตรที่ได้จัดทำขึ้นเป็นลายลักษณ์อักษร
    และมีการรายงานผลการปฏิบัติงานต่อคณะกรรมการบริษัทเป็นประจำรวมทั้งรายงานกิจกรรมที่ทำในระหว่างปีต่อผู้ถือหุ้นในรายงานประจำปี

-   การประชุม คณะกรรมการตรวจสอบมีความเห็นว่าการประชุมในภาพรวมอยู่ในระดับดีมาก
    โดยมีการประชุมอย่างสม่ำเสมออย่างน้อยเดือนละ 1 ครั้ง
    และมีการประชุมพิเศษตามความเหมาะสม
    โดยในการเข้าร่วมประชุมกรรมการตรวจสอบที่มีส่วนได้เสียในเรื่องที่เข้าประชุมจะงดแสดงความคิดเห็นในเรื่องนั้น
    ๆ แต่อย่างไรก็ตามจะเข้าร่วมประชุมด้วยทุกครั้ง

-   การสอบทานระบบการควบคุมภายใน
    คณะกรรมการตรวจสอบมีความเห็นว่าการสอบทานระบบการควบคุมภายใน
    ในภาพรวมอยู่ในระดับดีมาก
    โดยร่วมกับสายตรวจสอบภายในและผู้สอบบัญชีในการประเมินข้อบกพร่องในการควบคุมภายในและประเมินประสิทธิผลของระบบการควบคุมภายใน
    การประมวลผลข้อมูลและความปลอดภัยในระบบคอมพิวเตอร์
    การปฏิบัติตามกฎหมายและระเบียบปฏิบัติต่าง ๆ
    และพิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   การสอบทานรายงานทางการเงิน
    คณะกรรมการตรวจสอบมีความเห็นว่าการสอบทานรายงานทางการเงินในภาพรวมอยู่ในระดับดีมาก
    โดยกรรมการตรวจสอบได้ประเมินความถูกต้องครบถ้วนของงบการเงิน
    หลักการมาตรฐานการบัญชีหรือกฎระเบียบต่าง ๆ และผลกระทบที่มีต่องบการเงิน
    และมีการเปรียบเทียบกับงวดเดียวกันของปีก่อน

-   ความสัมพันธ์กับฝ่ายจัดการ ผู้สอบบัญชี และสายตรวจสอบภายใน
    คณะกรรมการตรวจสอบมีความเห็นว่าความสัมพันธ์กับฝ่ายจัดการ ผู้สอบบัญชี
    และสายตรวจสอบภายในในภาพรวมอยู่ในระดับดีมาก
    โดยมีการสอบทานการประเมินของฝ่ายจัดการเกี่ยวกับความเป็นอิสระของผู้สอบบัญชีและสายตรวจสอบภายใน
    และติดตามประเด็นสำคัญที่พบจากการตรวจสอบ

-   ข้อมูลข่าวสารและได้รับการฝึกอบรม
    คณะกรรมการตรวจสอบมีความเห็นว่าข้อมูลข่าวสารและได้รับการฝึกอบรมในภาพรวมอยู่ในระดับดีมาก
    โดยคณะกรรมการตรวจสอบได้รับข้อมูลข่าวสารและได้รับการฝึกอบรมที่เพียงพอเพื่อให้สามารถรับผิดชอบตามหน้าที่ได้อย่างมีประสิทธิผล
    และได้รับแจ้งข่าวสารที่เป็นระบบและสม่ำเสมอ

  3. การเปิดเผยข้อมูลและความโปร่งใส

คณะกรรมการบริษัทได้ให้ความสำคัญต่อการเปิดเผยข้อมูล
โดยได้กำหนดเรื่องการเปิดเผยข้อมูลไว้ในนโยบายการกำกับดูแลกิจการที่ดีของบริษัท
ในการเปิดเผยข้อมูลเกี่ยวกับการจัดทำรายงานทางการเงิน ผลการดำเนินงานของบริษัท
ให้มีความถูกต้อง ครบถ้วน ทันเวลาและโปร่งใส ดังนั้น
เพื่อให้ผู้ถือหุ้นหรือผู้เกี่ยวข้องได้ใช้ข้อมูลอย่างเท่าเทียมกัน
และสร้างความไว้วางใจให้กับทุกฝ่ายที่เกี่ยวข้อง รวมทั้งเป็นการสร้างมูลค่าให้กับบริษัทในระยะยาว
บริษัทจึงได้มีการจัดตั้งหน่วยงานนักลงทุนสัมพันธ์
ทำหน้าที่ดูแลและให้ข้อมูลแก่นักลงทุนหรือผู้มีส่วนได้เสียโดยตรง พร้อมทั้งจัดทำข้อมูลต่าง ๆ
แสดงไว้บนเว็บไซต์ของบริษัท ชื่อ www.mbk-center.co.th ทั้งนี้ นักลงทุน
ผู้มีส่วนได้เสียหรือผู้สนใจทั่วไปสามารถเข้าดูข้อมูลทางการเงินหรือผลการดำเนินงานของบริษัททางเว็บไซต์ได้ตลอดเวลา

  4. การควบคุมภายในและการบริหารความเสี่ยง

4.1 การควบคุมภายใน

คณะกรรมการบริษัทได้กำหนดให้คณะกรรมการตรวจสอบทำหน้าที่ในการกำกับดูแลให้ระบบการควบคุมภายในของบริษัท
ทั้งด้านการเงิน การดำเนินงาน
มีความเหมาะสมและมีประสิทธิภาพรวมถึงการดูแลให้บริษัทมีการปฏิบัติตามข้อกำหนดและกฎหมายที่เกี่ยวข้อง
การดูแลมิให้เกิดความขัดแย้งทางผลประโยชน์ การทำรายการเกี่ยวโยง
ตลอดจนการติดตามควบคุมดูแลการดำเนินงานของบริษัทย่อย
การนำทรัพย์สินของบริษัทและบริษัทย่อยไปใช้ประโยชน์ในทางมิชอบหรือไม่มีอำนาจ
โดยบริษัทได้จัดให้มีกลไกการตรวจสอบและถ่วงดุลในการกำกับดูแลดังกล่าว
โดยสายตรวจสอบภายในทำหน้าที่ในการตรวจสอบ
และประเมินประสิทธิภาพและความเพียงพอของการควบคุมภายในในการปฏิบัติงานของทุกหน่วยงานทั้งของบริษัท
และบริษัทในเครือ เพื่อให้การดำเนินงานด้านต่างๆของบริษัทมีระบบการควบคุมภายในที่เหมาะสม
ซึ่งสายตรวจสอบภายในได้ปฏิบัติหน้าที่ตามมาตรฐานการตรวจสอบได้อย่างมีประสิทธิภาพตามที่ได้รับมอบหมายจากคณะกรรมการตรวจสอบ
และรายงานผลการตรวจสอบต่อคณะกรรมการตรวจสอบเพื่อสั่งการและให้ความเห็นเพิ่มเติม
โดยคณะกรรมการตรวจสอบจะนำรายงานผลการตรวจสอบเสนอต่อที่ประชุมคณะกรรมการบริษัทเพื่อทราบหรือให้ความเห็นเป็นประจำทุกเดือน
โดยรายงานผลการตรวจสอบดังกล่าวฝ่ายจัดการของบริษัท
และบริษัทในเครือจะนำไปพิจารณาดำเนินการ
เพื่อปรับปรุงแก้ไขในเรื่องต่างๆที่เกี่ยวข้องตามความเหมาะสม

ในปี 2550/2551 ที่ประชุมคณะกรรมการบริษัทและคณะกรรมการตรวจสอบ
ได้กำหนดให้มีการประเมินความเพียงพอของระบบการควบคุมภายในของบริษัทตามแนวทางของตลาดหลักทรัพย์แห่งประเทศไทย
โดยการพิจารณาความเพียงพอของระบบการควบคุมภายในด้านต่างๆ ได้แก่
ระบบการควบคุมภายในด้านบริษัทและสภาพแวดล้อม ด้านการบริหารความเสี่ยง
ด้านการควบคุมการปฏิบัติงานของฝ่ายจัดการ ด้านระบบสารสนเทศและการสื่อสารข้อมูล
รวมถึงการควบคุมตรวจสอบว่ามีระบบการควบคุมภายในที่เพียงพอ
และเหมาะสมต่อการดำเนินธุรกิจของบริษัทหรือไม่
ซึ่งที่ประชุมคณะกรรมการบริษัทและคณะกรรมการตรวจสอบ
ได้พิจารณาแล้วเห็นว่าระบบการควบคุมภายในที่เกี่ยวข้องกับด้านต่างๆ
ตามที่กล่าวมามีความเพียงพอและเหมาะสม และในปี 2550/2551
บริษัทไม่พบข้อบกพร่องที่มีนัยสำคัญต่อระบบการควบคุมภายในของบริษัท

4.2 การบริหารความเสี่ยง

การบริหารความเสี่ยงของบริษัท เอ็ม บี เค จำกัด (มหาชน) ในรอบปีที่ผ่านมา
มีการทบทวนและปรับปรุงโครงสร้างการบริหารความเสี่ยงโดยคณะกรรมการบริหารความเสี่ยง
(Risk Management Committee : RMC) ได้ทำหน้าที่ในการกำหนดนโยบาย
และแนวทางบริหารความเสี่ยงของบริษัท
เพื่อให้ผลการดำเนินงานของบริษัทบรรลุตามวัตถุประสงค์และเป้าหมาย
ดูแลการบริหารความเสี่ยงให้ครอบคลุมทั้งบริษัท โดยมีแผนกบริหารความเสี่ยง ฝ่ายบริหารระบบงาน
เป็นหน่วยงานรับผิดชอบและประสานการดำเนินงาน
และพัฒนากรอบและกระบวนการบริหารความเสี่ยงของบริษัทให้เป็นไปอย่างมีระบบ
โดยคณะกรรมการบริหารความเสี่ยงได้มีการบริหารจัดการความเสี่ยงทั้งระดับบริษัทและระดับหน่วยงานให้คงอยู่ในระดับที่ยอมรับได้
ทั้งนี้ ได้กำหนดให้มีระบบการติดตามและรายงานผลเป็นประจำทุกไตรมาส โดยในปี 2550/2551
โดยได้แบ่งความเสี่ยงที่อาจส่งผลต่อการดำเนินธุรกิจของบริษัทฯ โดยตรง ออกเป็น 5 ด้าน ได้แก่

  - ความเสี่ยงด้านกลยุทธ์ (Strategic Risk)
  บริษัทได้บริหารจัดการความเสี่ยงในเชิงกลยุทธ์และนโยบายที่สำคัญของบริษัท
  ที่อาจส่งผลกระทบต่อการดำเนินงานของบริษัท เพื่อให้บรรลุเป้าหมายในเชิงกลยุทธ์ที่วางไว้

  - ความเสี่ยงด้านการดำเนินงาน (Operational Risk)
  บริษัทได้บริหารจัดการความเสี่ยงที่เกิดจากการปฏิบัติงานทุกๆ ขั้นตอน
  โดยครอบคลุมถึงปัจจัยที่เกี่ยวข้องกับกระบวนการ อุปกรณ์ เทคโนโลยีสารสนเทศ
  บุคลากรในการปฏิบัติงาน เพื่อให้การปฏิบัติงานเป็นไปอย่างถูกต้องและเหมาะสม

  - ความเสี่ยงด้านการเงิน (Financial Risk)
  บริษัทได้บริหารจัดการความเสี่ยงสภาพคล่องทางการเงิน
  รวมทั้งความเสี่ยงที่ส่งผลกระทบต่อผลการดำเนินงานและฐานะการเงินของบริษัท
  เพื่อลดความเสี่ยงที่อาจกระทบต่อการลงทุนต่างๆ ของบริษัท

  - ความเสี่ยงด้านการปฏิบัติตามกฎระเบียบ (Compliance Risk)
  บริษัทได้บริหารจัดการความเสี่ยงที่อาจเกิดจากการไม่สามารถปฏิบัติตามกฎระเบียบ
  หรือกฎหมายที่เกี่ยวข้อง ทั้งภายในและภายนอกบริษัท
  โดยได้มีการดูแลและตรวจสอบให้มีการดำเนินการให้สอดคล้องและเป็นไปในแนวทางตามกฎระเบียบและกฎหมายต่างๆ
  ที่เกี่ยวข้องอย่างเคร่งครัด

  - ความเสี่ยงด้านความปลอดภัย (Hazard Risk)
  บริษัทได้บริหารจัดการความเสี่ยงที่อาจส่งผลกระทบในด้านความปลอดภัยในชีวิตและทรัพย์สินของบริษัท
  ซึ่งอาจมีสาเหตุทั้งจากปัจจัยภายในและปัจจัยภายนอก
  ซึ่งบริษัทมีนโยบายและมาตรการด้านการรักษาความปลอดภัยอย่างเข้มงวด
  เพื่อป้องกันความเสี่ยงดังกล่าว นอกจากนี้
  บริษัทได้มีการบริหารความเสี่ยงเชื่อมโยงไปถึงบริษัทในเครือด้วย ได้แก่
  การพัฒนาระบบบริหารจัดการบริษัทในเครือให้มีมาตรฐานเดียวกับบริษัทแม่
  โดยอยู่ระหว่างจัดทำแผนงาน เพื่อเตรียมการปรับปรุงและพัฒนาระบบงานต่างๆ
  ของบริษัทในเครือให้เป็นระบบและมีมาตรฐานยิ่งขึ้นต่อไป

  5. จริยธรรมและจรรยาบรรณ

คณะกรรมการบริษัทได้จัดทำคู่มือจริยธรรมและจรรยาบรรณของบริษัทขึ้น เพื่อให้กรรมการ

ผู้บริหารและพนักงานทุกคนของบริษัทและบริษัทในเครือใช้เป็นแนวทางในการประพฤติปฏิบัติหน้าที่ให้เหมาะสม
เพื่อเป็นการสร้างภาพลักษณ์ที่ดี อันจะนำมาซึ่งความมั่นคงให้แก่บริษัท อีกทั้ง
เพื่อให้เป็นไปตามนโยบายการกำกับดูแลกิจการที่ดีของบริษัท
โดยคู่มือดังกล่าวบริษัทได้กำหนดจริยธรรมในการดำเนินธุรกิจของบริษัท
จรรยาบรรณในการปฏิบัติตนของกรรมการ ผู้บริหาร และพนักงาน โดยแจกจ่ายให้แก่ กรรมการ
ผู้บริหาร พนักงานของบริษัทและบริษัทในเครือ
โดยพนักงานใหม่จะได้รับการอบรมเรื่องคู่มือจริยธรรมในเบื้องต้นเพื่อสร้างความเข้าใจในการนำไปประพฤติปฏิบัติ
รวมทั้งมีการให้ความรู้และสร้างจิตสำนึกกับทุกคนในบริษัทอย่างสม่ำเสมอและต่อเนื่อง

  6. การดูแลเรื่องการใช้ข้อมูลภายใน

บริษัทได้มีนโยบายในเรื่องการใช้ข้อมูลภายในของบริษัทอย่างชัดเจน
โดยได้กำหนดไว้ในข้อบังคับเกี่ยวกับการทำงาน
และคู่มือจริยธรรมและจรรยาบรรณของบริษัทโดยห้ามมิให้ผู้บริหารและพนักงานที่เกี่ยวข้องห้ามนำข้อมูลภายในหรือความลับของบริษัทไปใช้เพื่อประโยชน์ส่วนตนหรือเผยแพร่ให้บุคคลอื่นทราบหรือใช้ประโยชน์
รวมทั้งกำหนดหลักเกณฑ์และเงื่อนไขช่วงเวลาห้ามการซื้อขายหลักทรัพย์ของบริษัทนั้นอย่างชัดเจน
หรือหากกรรมการและผู้บริหารมีการเปลี่ยนแปลงการถือหลักทรัพย์ของบริษัทต้องมีการรายงานตามแบบ
59-2 ภายในเวลาที่กำหนด ซึ่งเป็นไปตามมาตรา 59
แห่งพระราชบัญญัติหลักทรัพย์และตลาดหลักทรัพย์กำหนดทุกประการ
ทั้งนี้เพื่อให้เป็นไปตามนโยบายการกำกับดูแลกิจการที่ดีของบริษัท
ซึ่งในรอบปีที่ผ่านมาไม่มีเหตุการณ์ใดที่เป็นการประพฤติ
หรือปฏิบัติไม่เหมาะสมต่อการใช้ข้อมูลภายในของบริษัท

(5) บุคลากร ณ วันที่ 30 มิถุนายน 2551

[]

  5.1 สำหรับปี 2550 สิ้นสุด 30 มิถุนายน 2551 บริษัทมีจำนวนพนักงานทั้งหมด 441 คน

  5.2 ผลตอบแทนพนักงาน (ไม่รวมผู้บริหาร) สำหรับปี 2550 สิ้นสุด 30 มิ.ย. 2551 รวมทั้งสิ้น
  149.51 ล้านบาท (เงินเดือน โบนัส เงินกองทุนสำรองเลี้ยงชีพ ฯลฯ )

  5.3 บริษัทไม่มีการเปลี่ยนแปลงจำนวนพนักงานอย่างมีนัยสำคัญ
  และไม่มีข้อพิพาทด้านแรงงานที่สำคัญในระยะ 3 ปีที่ผ่านมา

  5.4 นโยบายการพัฒนาบุคลากร

บริษัทตระหนักดีว่า
พนักงานทุกคนถือเป็นทรัพย์กรที่มีค่าในการที่จะทำให้บริษัทสามารถบรรลุเป้าหมายหรือวิสัยทัศน์
และเป็นบริษัทชั้นนำในการดำเนินธุรกิจที่เติบโตอย่างต่อเนื่อง
บริษัทจึงได้กำหนดนโยบายในการพัฒนาคุณภาพบุคลากรทุกระดับขึ้น โดยในปี 2550
บริษัทได้เริ่มทำโครงการพัฒนาบุคลากรอย่างต่อเนื่อง
และจัดทำแผนงานการฝึกอบรมพนักงานทั้งภายในบริษัท
และจัดส่งพนักงานเข้ารับการฝึกอบรมภายนอกบริษัทอย่างครอบคลุมทั้งด้านความรู้วิชาการ
ทักษะวิชาชีพ และกิจกรรมด้านอื่นๆ ดังนี้

  1. การพัฒนาระบบงานของการบริหารทรัพยากรบุคคล

บริษัทมีโครงการที่จะปรับปรุงพัฒนาเครื่องมือพื้นฐานที่สำคัญและจำเป็นสำหรับการบริหารทรัพยากรบุคคลที่ทันสมัย
โดยจะมีการลงทุนและพัฒนาอย่างต่อเนื่อง ได้แก่

การใช้ซอฟท์แวร์ระบบงานบุคคล (Human Resources Information System)
ที่มีลักษณะเป็นฐานข้อมูลแบบบูรณาการ (Integrated Data Base System)
ที่เชื่อมต่อกับระบบงานของฝ่ายต่างๆ เป็น Enterprise Resources Planning (ERP)
เพื่อประสิทธิภาพในการปฏิบัติงาน

การนำ Competency Model มาใช้ในการปฏิบัติงานของฝ่ายทรัพยากรบุคคล
ตั้งแต่การสรรหาและคัดเลือกพนักงาน การประเมินผลพนักงาน
การวางแผนอาชีพและการสืบทอดตำแหน่ง และการฝึกอบรมพัฒนาพนักงาน เป็นต้น

  2. การพัฒนาทักษะและวิชาชีพของพนักงาน

บริษัทมีการจัดอบรมเพื่อพัฒนาทักษะในการทำงานของพนักงานอย่างสม่ำเสมอ และมีการติดตามผล
หรือวัดผลการเรียนรู้ในแต่ละหลักสูตร เพื่อทบทวนทักษะต่างๆ
ตามความจำเป็นของการอบรมให้กับพนักงานทุกระดับ ได้แก่

  - การใช้โปรแกรมสำเร็จรูป ของ MS Office โปรแกรมต่างๆ
  ซึ่งมีการจัดห้องเรียนโดยเฉพาะ พร้อมทั้งกำหนดว่าพนักงานในแต่ละระดับต้องเรียนรู้เรื่องอะไร
  ถึงระดับใด

  - การป้องกันวินาศภัย

  - การป้องกันและระงับอัคคีภัย

  - การพัฒนาประสิทธิภาพของพนักงานรักษาความปลอดภัย

  - การให้บริการด้วยใจ (Service Mind)

  - ทักษะในการการสอนงาน

  3. การพัฒนาพนักงานระดับผู้บริหาร

สำหรับพนักงานระดับผู้บังคับบัญชา บริษัทมีโครงการที่จะพัฒนาบุคลากรในระดับผู้บังคับบัญชา
เพื่อพัฒนาความเป็นผู้นำ เช่น

  - 7 Habits

  - ทักษะการนำเสนอ

  - Leadership Program

  4. การพัฒนาวัฒนธรรมองค์กร

บริษัทได้มีการดำเนินการอย่างต่อเนื่อง โดยกำหนดเป็น ค่านิยมหลัก (Core Value)
ของบริษัทและได้มีการทำกิจกรรมอย่างสม่ำเสมอ
โดยการจัดให้มีคณะกรรมการพัฒนาวัฒนธรรมองค์กร
และคณะทำงานส่งเสริมกิจกรรมองค์กรแห่งการเรียนรู้ เพื่อช่วยให้พนักงานตื่นตัว
และมีส่วนร่วมในกิจกรรมต่างๆ เป็นกลไกในการขับเคลื่อน
และสนับสนุนให้วิสัยทัศน์ขององค์กรบรรลุผล

  5. การจัดการความรู้

บริษัทได้มีการจัดตั้ง คณะกรรมการพัฒนาการจัดการความรู้ ซึ่งเป็นตัวแทนมาจากหน่วยงานต่างๆ
และได้มีการกำหนดแผนการดำเนินงาน นับตั้งแต่การระบุประเภทและลักษณะความรู้ที่จะจัดเก็บ
การส่งเสริมให้พนักงานได้ใช้ประโยชน์จากแหล่งที่จัดเก็บความรู้
และคาดว่าการดำเนินการในเรื่องนี้
จะช่วยให้บริษัทได้พัฒนาให้เกิดสังคมแห่งการเรียนรู้อย่างแท้จริง โดยความรู้จะยังคงฝังอยู่กับองค์กร
แม้ว่าพนักงานจะออกจากองค์กรไปบ้าง

และได้รับการถ่ายทอดจากรุ่นหนึ่งไปสู่รุ่นหนึ่ง และได้รับการพัฒนาให้เพิ่มพูนความรู้มากขึ้นตามลำดับ

  6. การพัฒนาการบริหารค่าตอบแทน

บริษัทได้มีการพัฒนาปรับปรุงระบบการประเมินผลงานของพนักงาน
โดยเริ่มนำหลักของการประเมินผลแบบ 360 องศามาปรับใช้ รวมถึงเตรียมนำ Competency
Model ที่ได้พัฒนามาเป็นส่วนประกอบในการวัดผล นอกเหนือจาก KPI ทั้งในระดับองค์กร
ระดับฝ่าย ระดับแผนก ตามลำดับ เพื่อให้การประเมินผลมีประสิทธิภาพ
และมีความเป็นธรรมมากที่สุด
และเพื่อให้แน่ใจว่าบริษัทมีโครงสร้างผลตอบแทนที่สามารถแข่งขันได้ในตลาด
บริษัทได้เข้าร่วมในการสำรวจโครงสร้างผลตอบแทนกับบริษัทชั้นนำ
เพื่อนำผลมาพิจารณาปรับปรุงโครงสร้างผลตอบแทนตามความเหมาะสม
รวมทั้งมีการมอบรางวัลพนักงานที่ทำงานกับบริษัทมานาน (Service Award)

นอกจากนี้ บริษัทได้มีโครงการที่จะดำเนินการในเรื่อง คุณภาพชีวิตในการทำงาน (Quality of
Work Life) ซึ่งจะช่วยสนับสนุนให้เกิด Happy Work Place
เป็นการรักษาสมดุลของชีวิตการทำงานและชีวิตส่วนตัวของพนักงาน
และช่วยทำให้เกิดเป็นสังคมที่น่าอยู่ น่าทำงาน
และช่วยรักษาบุคลากรที่มีคุณภาพให้อยู่กับบริษัทได้นานที่สุด